Datganiad i'r Wasg a'r Cyfryngau | Menter Caerdydd
Mae Menter Caerdydd wedi cyrraedd rhestr fer ar gategori gwobrau'r Mentrau Iaith, sy'n digwydd am y tro cyntaf erioed ar Ionawr 22ain er mwyn dathlu gwaith arbennig y rhwydwaith wrth hyrwyddo a chynyddu defnydd o'r Gymraeg mewn cymunedau yng Nghymru.
Mae'r mudiad sydd yn gweithio gyda phobl o bob oed i gynyddu'r defnydd o'r Gymraeg yn y sir wedi cyrraedd y 3 uchaf ar gyfer y categori 'Digwyddiad' ar gyfer Tafwyl.
Ynghyd â chategorïau 'Cydweithio', 'Technoleg', 'Datblygu Cymunedol' a 'Gwirfoddoli', bydd yr enillwyr yn cael eu cyhoeddi yn Noson Dathlu'r Mentrau Iaith yng Ngwesty'r Marine Aberystwyth ar Ionawr 22ain, 2020.